 Unde converg si unde se bat cap in cap planurile economice ale PNL, USR PLUS si UDMR Teoriile despre salarii si pensii Ads Actualitate Politic Business Sport Life Show Login Arhiva Economie stiri economice Unde converg si unde se bat cap in cap planurile economice ale PNL, USR PLUS si UDMR Teoriile despre salarii si pensii Autor: Paul Barbu, Redactor Joi, 10 Decembrie 2020, ora 00:04 7903 citiri Formarea unei majoritati parlamentare intre PNL , USR -PLUS si UDMR se va dovedi mult mai anevoioasa daca trecem de latura politica si intram pe cea economica, unde planurile de guvernare si masurile celor trei formatiuni se unesc si converg pe anumite segmente, iar pe altele nu exista deloc Si in timp ce primele doua formatiuni politice au planuri si masuri cu "bataie" multianuala, UDMR propune un plan de masuri care sa treaca Romania peste pandemia de coronavirus, bazat mai mult pe sanatate si educatie decat pe latura economica IMM-uri si salvarea acestora Pe segmentul de IMM-uri toate cele trei partide au in plan sprijinirea lor, dar viziunile nu pot fi mai diferite de atat Astfel ca, PNL spune ca va continua acordarea de garantii de stat pentru credite cu dobanda subventionata prin IMM Invest si Eximbank, in valoare de 30 miliarde de lei In schimb, UDMR cere ca programul IMM Invest pentru finantarea fondului de rulment pentru IMM-uri sa fie operat eficient si cu o procedura simplificata "Intreprinderile mijlocii sa aiba acces la imprumuturi de 10 milioane de lei, intreprinderile mici la 2 milioane de lei, iar microintreprinderile la 1 milion de lei, cu o garantie de stat de 90% si subventie la dobanda de 100% Cresterea fondurilor disponibile in programul IMM Invest la 20 de miliarde de lei, in primul semestru al anului 2021", spune UDMR Ads Pe de alta parte, USR-PLUS spune ca programul IMM Invest este o dovada cum poti rata o reactie rapida pe timp de criza punand in asteptare mai bine de 20 000 de firme pentru ceva ce oricum ar fi putut beneficia si fara sprijin Progresistii isi propun "identificarea si promovarea activitatilor cu o valoare adaugata mare si avansarea in lantul valoric, mai ales prin integrarea IMM-urilor locale din industrie" Acestia vor sustinerea sectorului intreprinderilor mici si mijlocii (IMM) plecand de la cele patru mari nevoi sistemice ale mediului de afaceri din Romania - nevoia de a creste densitatea antreprenoriala, de a creste rezilienta firmelor, de a incuraja cresterea in talie a firmelor si de a incuraja crearea de valoare adaugata Tipuri de pensii: Pensiile private obligatorii, pensii de stat si pensii speciale Ads Pe partea de pensii private obligatorii, liberalii propun cresterea contributiilor catre Pilonul II de pensii cu un punct procentual pana la 4,75% in 2024, desi acesta trebuia sa fie deja 6% de acum cativa ani Un astfel de plan are si USR-PLUS, numai ca nu inainteaza nici o cifra, ci vorbeste despre dezvoltarea sistemului de pensii bazat pe contributia individuala, unde contul de pensie este proprietatea privata a beneficiarului Ei propun alocarea unei parti mai mari din contributie catre conturile individuale de pensie ale celor 7 milioane de contribuitori O astfel de masura nu se regaseste in planurile UDMR Pe partea de pensii speciale, doar USR-PLUS are in plan o eventuala eliminare a acestora, in timp ce fostul premier a incercat o amanare a pensiilor speciale pentru alesii locali, dar sunt sanse foarte mari ca acestea sa intre in vigoare chiar de la inceputul anului viitor "In 2020, Romania va cheltui peste zece miliarde de lei doar cu pensiile speciale Desi vechea clasa politica afirma ca isi doreste desfiintarea acestor pensii, ele au tot crescut si s-au adaugat noi categorii de pensionari speciali Intre 2016 si 2019, suma totala cheltuita de statul roman pe pensii speciale a crescut cu 57%!", spun cei din USR PLUS Ads La capitolul pensii de stat, liberalii vorbesc in programul de guvernare de o majorare a punctului de pensie pana la 1 841 de lei in 2024 Cei din USR-PLUS vorbesc despre presiuni tot mai mari asupra sistemului national de pensii, care risca sa devina complet nesustenabil in contextul ultimelor majorari aplicabile in perioada urmatoare Din planurile lor fac parte "planificarea etapizata si graduala a egalizarii varstei de pensionare intre femei si barbati, in contextul angajamentelor internationale si crearea unui cadru predictibil de marire a punctului de pensie" In planul UDMR nici nu este vorba despre pensii speciale sau orice alt fel de pensii Salariile romanilor Programul de guvernare al liberalilor prevede o crestere a salariului mediu net pana la 1 000 de euro pe luna in 2024, dar nu spune nimic despre salariul minim brut In cazul USR PLUS, acestia fac referire la salariul minim brut cu zero taxe pentru angajatii care "se bucura" de aceasta remuneratie, dar nu spun nimic despre salariul mediu net Ads Si in acest caz, UDMR nu are nici o parere despre subiect Fara majorari de taxe Liberalii vor "politici bugetare care sprijina cresterea economica, fara majorari de taxe si impozite, prin consolidarea fiscala, cresterea transparentei bugetare si eficientizarea cheltuielilor publice, introducerea bugetarii participative si a bugetarii multianuale pentru investitiile publice in infrastructura " Din pacate, deja aici au incalcat promisiunea prin majorarea accizei la tigari si carburanti, dar si prin introducerea unei taxe pentru masinile poluante asa cum este precizat in Planul National de Redresare si Rezilienta, despre care Ziare com a scris deja Efectele reale ale majorarii infime a preturilor carburantilor: nou val de scumpiri in 2021 "Este un atentat la puterea de cumparare" Ads Noua taxa eco pentru masinile poluante impusa in Romania "S-ar putea sa apara avantaje pentru cei care cumpara electrice sau hibrid" USR PLUS au si ei in planul celor 40 de masuri mentiunea ca nu vor majora taxe si impozite in sectorul privat "Nu vom introduce noi impozite, taxe sau contributii obligatorii, nu le vom majora pe cele existente, nu vom elimina sau reduce facilitati existente Mediul de afaceri din Romania este considerat printre cele mai impredictibile si schimbatoare din Uniunea Europeana Lucrul acesta a majorat puternic riscul de tara al Romaniei ceea ce a descurajat investitiile in Romania si a dus la salarii mai mici pentru romani", se arata in plan UDMR nu are nimic de spus nici la acest capitol Exploatarea gazelor din Marea Neagra Pe acest subiect, PNL "sustine exploatarile de gaze natural din offshore de la Marea Neagra" - si cam atat pe acest subiect In schimb, USR PLUS are la punctul 25 din programul sau "demararea proiectului strategic de exploatare a gazelor naturale din Marea Neagra si folosirea veniturilor obtinute pentru a investi, prin fondurile de pensii administrate privat (Pilon II), in beneficiul romanilor" Exploatarea perimetrelor de gaze naturale din Marea Neagra este un proiect strategic pentru Romania care treneaza din 2017 "Dupa ce Legea Offshore a trecut de Parlament, guvernul PSD a dat Ordonanta 114/2018, care a pus un mare semn de intrebare cu privire la viabilitatea economica a proiectelor de investitii , prin plafonarea pretului gazului natural la producator Lucrul acesta a facut ca cele doua companii care urmau sa opereze aceste exploatari ( OMV Petrom si ExxonMobil) sa nu ia decizia finala de investitie in perimetrul Neptun Deep, cel mai mare zacamant de gaze naturale din Marea Neagra Intre timp, ExxonMobil a efectuat un test de piata in vederea iesirii din proiect", spun cei din USR PLUS Astfel, demararea investitiei ramane incerta Din 2018 si pana astazi, pretul certificatelor de carbon a crescut, iar in ultima jumatate de an pretul cu care se vand gazele naturale a scazut semnificativ in Romania si pe pietele din regiune Toate acestea fac proiectul si mai putin fezabil Industria gazelor naturale contribuie in present cu peste 16 miliarde de lei la bugetul de stat Din 2013 pana in septembrie 2019 (conform ultimelor date furnizate de Ministerul Finantelor), in contul statului au intrat 8,53 miliarde de lei din redevente petroliere, 4,92 miliarde de lei din impozite suplimentare ca urmare a dereglementarii preturilor din sectorul gazelor naturale si 2,91 miliarde din redevente miniere, concesiuni si chirii Pe langa aceste sume, Statul mai incaseaza impozit pe profit, taxe pe salariile angajatilor din sector si alte impozite specifice Autostrazi: sute de kilometri propusi "Unim regiunile istorice ale Romaniei cu autostrazi, drumuri expres si cale ferata de mare viteza prin inchiderea coridoarelor pan-europene de transport", se lauda PNL care propune costruirea a 970 de km de autostrada si drum expres in Romania Pe de alta parte, USR PLUS arata cu degetul problema "La peste 100 de ani de la Marea Unire, Romania este departe de a avea o autostrada care sa treaca Muntii Carpati Media de kilometri de autostrada construiti dupa Revolutie este de 24 km/an Iar in ultimii 5 ani, media este de 28 km/an In acest ritm, vom ramane din ce in ce mai in urma fata de Europa si vom fi condamnati la subdezvoltare", afirma prograsistii In prezent, investitiile anuale in dezvoltarea retelei rutiere nationale (constructie de autostrazi si drumuri nationale) se situeaza cam la 0,5 miliarde de euro Se estimeaza ca nevoia de finantare sa creasca exponential: - aproximativ 1,3 miliarde de euro in 2021, - 2,4 miliarde de euro in 2022, - 5 miliarde de euro in 2023, - 7-10 miliarde de euro in 2024 Din acest motiv, USR PLUS propune contractarea de fonduri din Planul de Redresare si cresterea alocarii pentru autostrazi din fondurile structurale 2021-2027 prin renegocieri bazate pe nevoile Romaniei Circuitul financiar actual va fi schimbat pentru a nu mai bloca alocari in proiecte cu risc de esec, ci pentru a finanta fluid proiectele mature Ajutor financiar pentru fermieri Si pe partea de agricultura primele doua partide au un plan relativ comun, insa nu si cei din UDMR care si-au concentrat toata strategie mai mult pe termen scurt de maximum un an, cat se presupune ca va mai dura aceasta pandemie Astfel ca, liberalii sprijina instalarea tinerilor fermieri, cu teren agricol concesionat de la stat, pana la 50 ha/fermier, prin alocarea sumei de aproximativ 520 milioane de euro Tot ei au in plan si implementarea sprijinului pentru antreprenoriat rural si tineri fermieri cu un buget de 300 milioane de euro In completarea lor vin si cei de la USR PLUS cu dezvoltarea si implementarea unei strategii de implicare in mod activ a companiilor mari din agricultura in sustinerea acestui segment de piata, prin masuri de tipul facilitatilor fiscale pentru participarea la un fond de investitii dedicat fermierilor mici si mijlocii care sa ofere granturi mici si medii pentru utilaje, sere sau solarii, unitati de procesare etc Progresistii propun si stimularea asocierii, a constituirii grupurilor de producatori si cooperativelor agricole, cresterea fortei de negociere a fermierilor pe lantul alimentar "Stimularea investitiilor in spatii moderne de depozitare si prelucrare a productiei agricole prin fonduri europene si facilitati fiscale pentru fermierii care investesc in spatii moderne de depozitare si prelucrare a productiei agricole", mai spun cei din USR PLUS in planul lor de masuri Ajutoare pentru Horeca PNL se lauda in programul de guvernare cu schemele pe care deja le-a pus in aplicare si care nu sunt perfecte, dar sunt perfectibile Acestia se refera la "schema de ajutor de stat pentru compensarea partiala a pierderilor inregistrate de companiile din HoReCa si turism in 2020 fata de veniturile din 2019 si Schema de ajutor de minimis "ELECTRIC UP" privind finantarea intreprinderilor mici si mijlocii si domeniului HORECA pentru instalarea sistemelor de panouri fotovoltaice - 200 mil Euro" CITITI SI: Electric Up, programul cu dedicatie pentru marile hoteluri din Romania Cei din USR PLUS se refera doar la Turism vor un program de stimulente sau scheme de ajutor de stat pentru angajatori, in vederea mentinerii personalului angajat in perioadele de extrasezon si pentru investitii in calificarea/ perfectionarea/ specializarea personalului De asemenea, acestia vin cu realizarea unui plan de formare profesionala in meserii si profesii specifice turismului la toate nivelurile educationale: * sistem dual (15-18 ani): 50% teorie,50% practica; * scoli de pregatire profesionala continua pentru adulti; * universitati de stiinte aplicate in system dual sau cu un semestru de practica; * integrarea programelor de internship in curriculum universitar Aici, si UDMR are un cuvant de spus si cere sprijin pentru muncitorii agricoli sezonieri si pentru lucratorii sezonieri din industria Horeca - in cazul pierderii de venituri in urma instituirii masurilor de sanatate public - cu o indemnizatie lunara egala cu 35% din salariul minim, care poate fi solicitata timp de 3-6 luni Ads Scrie pe Ziare Com Citeste si: De ce nu-l va demite premierul Ciucă pe plagiatorul Florin Roman: ”Ar crea un precedent nedorit” Noul ministru al Inovării, Cercetării și Digitalizării, Florin Roman, a stârnit revolta opiniei publice după ce a ieșit la iveală că și-a plagiat lucrarea de disertație Premierul Ciucă Prin câte schimbări de guverne a trecut Raed Arafat Politicienii au încercat să scape de acesta dar sistemul pentru situații de urgență ”este construit să depindă de el” De șapte ani, doctorul Raed Arafat este șeful Departamentului pentru Situații de Urgență din cadrul Ministerului de Interne însă de-a lungul timpului a fost ținta unor scandaluri legate de # planurile economice ale PNL USR PLUS , # programe de guvernare , # masuri de sustinere economie Ne puteți urmări și pe pagina noastră de Facebook sau pe Google News Sursa: Ziare com Comentarii doru0506 Click pentru a vedea sistemul de punctaj "> rank 3 1000euro in 2024?!!!! fabulatiii,utopii pai 2021 e deja pierdut eu cred ca si 2022 ce?!! va curge mierea 2023,2024 ar fi o sansa daca Vezi tot Caliman Eugen Click pentru a vedea sistemul de punctaj "> rank 4 Planurile economice ale celor trei se ,,bat cap in cap", deoarece niciunul n-are un Program Economic Operational, ci doar sumare de masuri in LISTE cu ceeace ar vrea sa Vezi tot Vezi toate comentariile (7) Adauga comentariu Parteneri Ziare Com Digi24 ro Coreea de Nord si Coreea de Sud, de acord sa incheie razboiul dintre ele Cele doua tari sunt in conflict de peste 70 de ani TelekomSport ro Un nou tun de ULTIMA ORA dat de FCSB Becali face SHOW total pe piata transferurilor si aduce unul dintre cei mai in forma jucatori din Liga I DigiSport ro Lacrimi de fericire Ea este femeia din spatele noului campion mondial din Formula 1, Max Verstappen Ads Top stiri din Business Top trei produse care i-au ars pe români la buzunare: s-au scumpit și cu 50% Care este singura ieftinire Rata anuală a inflaţiei a coborât ușor în luna noiembrie Se menține însă la o valoare extrem de ridicată Bitcoin a revenit duminică la valoarea de peste 50 000 de dolari pe unitate Ce sunt și cum sunt clasificate dividendele Motivul pentru care companiile mari pot fi printre cei mai buni plătitori Schimbare în topul miliardarilor lumii Cine este omul de afaceri care i-a depășit pe co-fondatorii Google și se apropie de Bill Gates Dan Vîlceanu, despre birocrația în cazul celor care vor să facă proiecte europene: „E făcută de sistemul românesc, nu de Comisia Europeană” Toate stirile din Business Ads Ads Urmărește-ne pe: Hidroelectrica Banii tai Afaceri Bani Preturi Taxe Impozite Locuri de munca Casa Auto Internet si Tehnologie Fonduri Economie Mediu Elon Musk Mugur Isarescu Anca Dragu Paliu Bogdan Olteanu Achim Irimescu Sebastian Vladescu Florin Georgescu Aura Carmen Raducu Apple Volkswagen Constantin Stroe Abonare breaking news Toggle Abonare la stiri din Actual Toggle Business Toggle Sport Toggle Life Toggle Dark mode Toggle Mareste fontul Comunitate Platforma pentru solutionarea litigiilor Sitemap Termeni si conditii Politica de confidentialitate Politica de cookie Setari confidentialitate Contact Urmareste-ne pe: Aboneaza-te la notificarile Ziare com: Breaking News Toggle Actual Toggle Business Toggle Sport Toggle Life Toggle Nu multumesc! Ok, ma abonez! Pentru a va abona la notificarile Ziare Com apasati butonul de sus Allow sau Permite &times; Orase selectate: Selecteaza si alte orase de mai jos Inchide Salveaza &times; Login Username: Parola: Mi-am uitat parola Creeaza cont &times; Reguli de votare 1 S-a mai votat de pe acest ip - La multe companii, la dispozitia angajatilor este pusa o singura adresa de ip Este posibil ca un coleg de-al dvs sa fi votat deja acest comentariu In aceste conditii, exista o solutie pentru a putea vota: va faceti un cont, deveniti membru al comunitatii Ziare com si votati, logat, orice comentariu doriti 2 Vreti sa votati propriul comentariu - Pentru o evaluare cat mai obiectiva a comentariilor, cei care posteaza nu-si pot vota propriul comentariu Inchide 